
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2128 

28 Αυγούστου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Αναστολή - Ανάκληση Εφαρμογής αποφάσεων Συγ¬ 
χωνεύσεων - Καταργήσεων Σχολικών Μονάδων 
Πρωτοβάθμιας Εκπαίδευσης. 1 

Αναστολή - Ανάκληση εφαρμογής αποφάσεων Συγ¬ 
χωνεύσεων - Καταργήσεων Σχολικών Μονάδων 
Δευτεροβάθμιας Εκπαίδευσης. 2 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) Δήμου Γεωργίου Καράίσκάκη Νομού 
Αρτας. 3 


ΑΠΟΦΑΣΕΙ Σ 

Αριθμ. 115405/Δ4 (1) 


Αναστολή - Ανάκληση Εφαρμογής αποφάσεων Συγχω¬ 
νεύσεων - Καταργήσεων Σχολικών Μονάδων Πρω¬ 
τοβάθμιας Εκπαίδευσης. 

Ο ΥΦΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 10, του άρθρου 4 του 
Ν. 1566/1985 (ΦΕΚ 167/τ.Α'/30-09-1985) «Δομή και Λειτουρ¬ 
γία της πρωτοβάθμιας και δευτεροβάθμιας εκπαίδευσης 
και άλλες διατάξεις» σε συνδυασμό με τις διατάξεις των 
παρ. 2 και 5, του άρθρου 11 του Ν. 1966/1991 (ΦΕΚ 147 
τ.Α726.9.1991) «Μεταγραφές φοιτητών ΑΕΙ, σπουδαστών 
ΤΕΙ και άλλες διατάξεις». 

2. Τις διατάξεις του άρθρου 94 του Ν. 3852/2010 (ΦΕΚ 
87/τΑ707-06-2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του άρθρου 59, παρ. 15 του Ν. 3966/2011 
(ΦΕΚ 118/τ.Α724-05-2011) «Θεσμικό Πλαίσιο των Πρότυ¬ 
πων Πειραματικών Σχολείων, ίδρυση Ινστιτούτου Εκπαι¬ 
δευτικής Πολιτικής, Οργάνωση του Ινστιτούτου Τεχνο¬ 
λογίας Υπολογιστών και εκδόσεων «ΔΙΟΦΑΝΤΟΣ» και 
λοιπές διατάξεις». 

4. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
(κωδικοποιητικό π.δ. 63/2005, Α' 98). 


5. Την αριθμ. 90595/ΣΤ5/05-07-2013 (ΦΕΚ 1667/τ.Β7 
05-07-2013) κοινή απόφαση του Πρωθυπουργού και του 
Υπουργού Παιδείας και Θρησκευμάτων με θέμα «Κα¬ 
θορισμός αρμοδιοτήτων στους Υφυπουργούς Παιδείας 
και Θρησκευμάτων Κωνσταντίνο Γκιουλέκα και Συμεών 
Κεδίκογλου». 

6. Την αριθμ. 71338/Δ4/24-06-2011 (ΦΕΚ 1573/τ.Β727- 
06-2011) υπουργική απόφαση με θέμα «Υποβιβασμοί, 
Συγχωνεύσεις και Καταργήσεις Δημοτικών Σχολείων 
και Νηπιαγωγείων». 

7. Το αριθμ. 3373/01-08-2013 έγγραφο της Διεύθυνσης 
Πρωτοβάθμιας Εκπαίδευσης Φλώρινας. 

8. Το αριθμ. Φ.2.1/ΔΠΕ 7020/6-12-2012 έγγραφο της 
Διεύθυνσης Πρωτοβάθμιας Εκπαίδευσης Ρεθύμνης. 

9. Το αριθμ. Φ.2/3260/23-04-2013 έγγραφο της Διεύ¬ 
θυνσης Πρωτοβάθμιας Εκπαίδευσης Κορινθίας. 

10. Το αριθμ. 3084/18-6-2013 έγγραφο της Διεύθυνσης 
Πρωτοβάθμιας Εκπαίδευσης Κοζάνης. 

11. Τ ις γνωμοδοτήσεις των Δημοτικών Συμβουλίων. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Α) Αναστέλλουμε την εφαρμογή της αριθμ. 71338/ 
Δ4/24-06-2011 (ΦΕΚ 1573/τ.Β727-06-2011) Υ.Α. με θέμα: 
«Υποβιβασμός, Συγχώνευση και Κατάργηση Δημοτικών 
Σχολείων και Νηπιαγωγείων» για το σχολικό έτος 2013- 
2014 κατά το μέρος που αφορά: 

1) Στη συγχώνευση του 1/θ Δ.Σ. Σκοπού, του 2/θ Δ.Σ. 
Αχλάδας και του 8/θ Δ.Σ. Μελίτης σε ένα νέο 8/θ Δ.Σ. 
Μελίτης, της Διεύθυνσης Πρωτοβάθμιας Εκπαίδευσης 
Φλώρινας, της Περιφερειακής Διεύθυνσης ΠΕ και ΔΕ 
Δυτικής Μακεδονίας. 

2) Στη συγχώνευση του 1/θ Ν/Γ Σκοπού, του 1/θ Ν/Γ 
Αχλάδας και του 2 ου 1/θ Ν/Γ Μελίτης σε ένα νέο 2° 1/θ 
Ν/Γ Μελίτης, της Διεύθυνσης Πρωτοβάθμιας Εκπαίδευ¬ 
σης Φλώρινας, της Περιφερειακής Διεύθυνσης ΠΕ και 
ΔΕ Δυτικής Μακεδονίας. 

3) Στη συγχώνευση του 1/θ Ν/Γ Αξού και του 2/θ Ν/Γ 
Γαράζου σε ένα νέο 1/θ Ν/Γ Γαράζου, της Διεύθυνσης 
Πρωτοβάθμιας Εκπαίδευσης Ρεθύμνου, της Περιφερει¬ 
ακής Διεύθυνσης ΠΕ και ΔΕ Κρήτης. 

4) Στη συγχώνευση του 3/θ Δ.Σ. Δολιανών και του 
10/θ Δ.Σ. Άστρους σε ένα νέο 12/θ Δ.Σ. Άστρους, της 

Διεύθυνσης Πρωτοβάθμιας Εκπαίδευσης Αρκαδίας, 
της Περιφερειακής Διεύθυνσης ΠΕ και ΔΕ Πελοπόν¬ 
νησου. 

5) Στη συγχώνευση του 3/θ Δ.Σ. Ροζενών και του 5/θ 
Δ.Σ. Δερβενιού σε ένα νέο 6/θ Δ.Σ. Δερβενιού, της Δι¬ 
εύθυνσης Πρωτοβάθμιας Εκπαίδευσης Κορινθίας, της 
Περιφερειακής Διεύθυνσης ΠΕ και ΔΕ Πελοποννήσου. 

6) Στη συγχώνευση του 2/θ Δ.Σ. Στενωσιάς, της Δι¬ 
εύθυνσης Πρωτοβάθμιας Εκπαίδευσης Μεσσηνίας, της 
Περιφερειακής Διεύθυνσης ΠΕ και ΔΕ Πελοποννήσου. 

7) Στην κατάργηση του 3/θ Δ.Σ. Καρυώτικων, της Δι¬ 
εύθυνσης Πρωτοβάθμιας Εκπαίδευσης Κορινθίας, της 
Περιφερειακής Διεύθυνσης ΠΕ και ΔΕ Πελοποννήσου. 

8) Στην κατάργηση του 2/θ Δ.Σ. Μελισσιού, της Δι¬ 
εύθυνσης Πρωτοβάθμιας Εκπαίδευσης Κορινθίας, της 
Περιφερειακής Διεύθυνσης ΠΕ και ΔΕ Πελοποννήσου. 

9) Στην κατάργηση του 2/θ Δ.Σ. Ρίζας, της Διεύθυνσης 
Πρωτοβάθμιας Εκπαίδευσης Κορινθίας, της Περιφερει¬ 
ακής Διεύθυνσης ΠΕ και ΔΕ Πελοποννήσου. 

Β) Ανακαλούμε την εφαρμογή της αριθμ. 71338/Δ4/ 
24-06-2011 (ΦΕΚ 1573/τ.Β727-06-2011) Υ.Α. με θέμα: «Υπο¬ 
βιβασμός, Συγχώνευση και Κατάργηση Δημοτικών Σχο¬ 
λείων και Νηπιαγωγείων» κατά το μέρος που αφορά: 

1) Στη συγχώνευση του 17 ου 3/θ Δ.Σ. Χαλκίδας και του 
23 ου 5/θ Δ.Σ. Χαλκίδας σε ένα νέο 23° 6/θ Δ.Σ. Χαλκίδας, 
της Διεύθυνσης Πρωτοβάθμιας Εκπαίδευσης Εύβοιας, 
της Περιφερειακής Διεύθυνσης ΠΕ και ΔΕ Στερεός Ελ¬ 
λάδας. 

2) Στη συγχώνευση του 2/θ Δ.Σ. Πολύμυλου, της 
Διεύθυνσης Πρωτοβάθμιας Εκπαίδευσης Κοζάνης, 
της Περιφερειακής Διεύθυνσης ΠΕ και ΔΕ Δυτικής 
Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Αυγούστου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 115409 /Δ4 (2) 

Αναστολή - Ανάκληση εφαρμογής αποφάσεων Συγχω¬ 
νεύσεων - Καταργήσεων Σχολικών Μονάδων Δευτε¬ 
ροβάθμιας Εκπαίδευσης. 

Ο ΥΦΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 5 και 8 του Ν. 1566/1985 (167 Α') «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις» σε συνδυασμό με το 
άρθρο 11 του Ν. 1966/1991 (147 Α') «Μεταγραφές φοιτη¬ 
τών Α.Ε.Ι., σπουδαστών Τ.Ε.Ι. και άλλες διατάξεις» όπως 
αυτές ισχύουν. 

2. Του άρθρου 94 του Ν. 3852/2010 (87 Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Του άρθρου 59 παρ. 15 του Ν. 3966/2011 (118 Α') «Θε¬ 
σμικό Πλαίσιο των Πρότυπων Πειραματικών Σχολείων, 
Ίδρυση Ινστιτούτου Εκπαιδευτικής Πολιτικής, Οργάνωση 
του Ινστιτούτου Τεχνολογίας Υπολογιστών και Εκδόσε¬ 
ων «ΔΙΟΦΑΝΤΟΣ» και λοιπές διατάξεις». 


4. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (κωδικοποιητικό 
Π Δ. 63/2005, 98 Α'). 

5. Τις αριθμ. 71336/Δ4/24-6-11 (1575 Β'), 71327/Δ4/ 
24-6-2011 (1575 Β'), 41651/Δ4/11-4-2012 (ΦΕΚ 1283 Β') 
υπουργικές αποφάσεις 

6. Την υπ’ αριθμ. 90595/ΣΤ5/5-7-2013 κοινή απόφαση 
του Πρωθυπουργού και του Υπουργού Παιδείας και Θρη¬ 
σκευμάτων με θέμα «Καθορισμός αρμοδιοτήτων στους 
Υφυπουργούς Παιδείας και Θρησκευμάτων Κωνσταντίνο 
Γκιουλέκα και Συμεών Κεδίκογλου» (ΦΕΚ 1667/Β'). 

7. Τις προτάσεις των Διευθύνσεων Δευτεροβάθμιας 
Εκπαίδευσης ως ακολούθως: 

• Το με αριθμ. πρωτ. Φ.2.1./15376 έγγραφο της Δ/νσης 
Β/θμιας Εκπ/σης Ηρακλείου 

• Το με αριθμ. πρωτ. 12059/26-6-2013 έγγραφο της Δ/ 
νσης Β/θμιας Εκπ/σης Λάρισας 

• Το με αριθμ. πρωτ. 106391/31-7-2013 έγγραφο της Δ/ 
νσης Β/θμιας Εκπ/σης Καρδίτσας 

• Το με αριθμ. πρωτ. 1479071/23-11-2012 έγγραφο της 
Δ/νσης Β/θμιας Εκπ/σης Μαγνησίας 

• Το με αριθμ. πρωτ. Φ.2.1/4890/25-7-2013 έγγραφο της 
Δ/νσης Β/θμιας Εκπ/σης Φθιώτιδας 

• Το με αριθμ. πρωτ. Φ.Ε2./1 α /8397/31-7-2013 έγγραφο 
της Δ/νσης Β/θμιας Εκπ/σης Αιτωλοακαρνανίας 

• Το με αριθμ. πρωτ. 3565/31-7-2013 έγγραφο της Δ/ 
νσης Β/θμιας Εκπ/σης Κέρκυρας 

• Το με αριθμ. πρωτ. 14357/27-6-2013 έγγραφο της Δ/ 
νσης Β/θμιας Εκπ/σης Ανατ. Αττικής 

• Το με αριθμ. πρωτ. 9772/31-7-2013 έγγραφο της Δ/ 
νσης Β/θμιας Εκπ/σης Ηλείας 

• Το με αριθμ. πρωτ. 8736/30-7-2013 έγγραφο της Δ/ 
νσης Β/θμιας Εκπ/σης Εύβοιας 

8. Τις εισηγήσεις των Περιφερειακών Διευθύνσεων 
Πρωτοβάθμιας και Δευτεροβάθμιας Εκπαίδευσης ως 
ακολούθως: 

• Το με αριθμ. πρωτ. 8146/27-6-2013 έγγραφο της Πε¬ 
ριφερειακής Διεύθυνσης Αττικής 

• Το με αριθμ. πρωτ. Φ.7.1./ΚΔ/1456/21-2-2013 έγγραφο 
της Περιφερειακής Διεύθυνσης Δυτ. Ελλάδας 

• Το με αριθμ. πρωτ. Φ.2.1.δ/4501/27-6-2013 έγγραφο 
της Περιφερειακής Διεύθυνσης Στ. Ελλάδας 

• Το με αριθμ. πρωτ. 3242/27-6-2013 έγγραφο της Πε¬ 
ριφερειακής Διεύθυνσης Ιονίων Νήσων 

9. Τις γνωμοδοτήσεις των οικείων Δημοτικών Συμβου¬ 
λίων ως ακολούθως: 

• Την απόφαση 503/2012 του Δημοτικού Συμβουλίου 
Χερσονήσου 

• Την απόφαση 380/2012 του Δημοτικού Συμβουλίου 
Αχαρνών - Αστερουσιών 

• Την απόφαση 261/2012 του Δημοτικού Συμβουλίου 
Ρήγα Φεραίου 

• Την απόφαση 513/2012 του Δημοτικού Συμβουλίου 
Σικυωνιών 

• Την απόφαση 179/2012 του Δημοτικού Συμβουλίου 
Ξηρομέρου 

• Την απόφαση 50/2012 του Δημοτικού Συμβουλίου 
Πύργου 

• Την απόφαση 14-499/2012 του Δημοτικού Συμβουλίου 
Κέρκυρας 

10. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Α. Αναστέλλουμε για το σχολικό έτος 2013-2014 την 
εφαρμογή της αριθμ. 71336/Δ4/24-6-2011 (ΦΕΚ 1575/τ. 
Β'/27-06-2011) υπουργικής απόφασης με θέμα «Συγχω¬ 
νεύσεις Σχολικών Μονάδων Δευτεροβάθμιας Εκπαίδευ¬ 
σης» κατά το μέρος που αφορά: 

1. Στη συγχώνευση του Γυμνασίου Μακρυχωρίου 
(3105050) και του Γυμνασίου Γόννων (3103010) σε Γυ¬ 
μνάσιο Μακρυχωρίου της Διεύθυνσης Δευτεροβάθμιας 
Εκπαίδευσης Λάρισας, της Περιφερειακής Διεύθυνσης 
Πρωτοβάθμιας και Δευτεροβάθμιας Εκπαίδευσης Θεσ¬ 
σαλίας. 

2. Στη συγχώνευση του Γυμνασίου Τεφελίου (1725010) 
και του Γυμνασίου Χάρακα (1708010) σε Γυμνάσιο Τε¬ 
φελίου - Χάρακα (1708010) με έδρα το Χάρακα, της 
Διεύθυνσης Δευτεροβάθμιας Εκπαίδευσης Ηρακλείου, 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Εκπαίδευσης Κρήτης. 

3. Στη συγχώνευση του ΓΕ.Λ. Μαρτίνου (4661010) και 
των Λυκειακών Τάξεων Γυμνασίου Λάρυμνας (4611050) 
σε ΓΕ.Λ. Μαρτίνου (4661010), της Διεύθυνσης Δευτερο¬ 
βάθμιας Εκπαίδευσης Φθιώτιδας, της Περιφερειακής 
Διεύθυνσης Πρωτοβάθμιας και Δευτεροβάθμιας Εκπαί¬ 
δευσης Στερεός Ελλάδας. 

4. Στη συγχώνευση του ΓΕ.Λ. Αιγείρας (0686010) και 
του ΓΕ.Λ. Ακράτας (0659010) σε ΓΕ.Λ. Ακράτας της Δι¬ 
εύθυνσης Δευτεροβάθμιας Εκπαίδευσης Αχαΐας, της 
Περιφερειακής Διεύθυνσης Πρωτοβάθμιας και Δευτε¬ 
ροβάθμιας Εκπαίδευσης Δυτικής Ελλάδας. 

Β. Αναστέλλουμε για το σχολικό έτος 2013-2014 την 
εφαρμογή της αριθμ. 71327/Δ4/ 24-6-2011 (ΦΕΚ 1575/τ. 
Β'/27-06-2011) υπουργικής απόφασης «Κατάργηση σχο¬ 
λικών μονάδων Δευτεροβάθμιας Εκπαίδευσης» κατά το 
μέρος που αφορά: 

1. Στην κατάργηση του Γυμνασίου Κουβαρά (0502076) 
της Διεύθυνσης Δευτεροβάθμιας Εκπαίδευσης Ανατολι¬ 
κής Αττικής, της Περιφερειακής Διεύθυνσης Πρωτοβάθ¬ 
μιας και Δευτεροβάθμιας Εκπαίδευσης Αττικής 

2. Στην κατάργηση του Γυμνασίου Μυρτιάς - Σκου- 
ροχωρίου (1501060) της Διεύθυνσης Δευτεροβάθμιας 
Εκπαίδευσης Ηλείας της Περιφερειακής Διεύθυνσης 
Πρωτοβάθμιας και Δευτεροβάθμιας Εκπαίδευσης Δυ¬ 
τικής Ελλάδας. 

3. Στην κατάργηση των Λυκειακών Τάξεων του Γ υμνα¬ 
σίου Ιτέας (2214010) της Διεύθυνσης Δευτεροβάθμιας 
Εκπαίδευσης Καρδίτσας της Περιφερειακής Διεύθυν¬ 
σης Πρωτοβάθμιας και Δευτεροβάθμιας Εκπαίδευσης 
Θεσσαλίας 

4. Στην κατάργηση του ΓΕ.Λ. Καναλίων (3559010) της 
Διεύθυνσης Δευτεροβάθμιας Εκπαίδευσης Μαγνησίας 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Εκπαίδευσης Θεσσαλίας. 

Γ. Ανακαλούμε την αριθμ. 71336/Δ4/24-6-2011 (ΦΕΚ 
1575/τ.Β727-06-2011) υπουργική απόφαση με θέμα: «Συγ¬ 
χωνεύσεις Σχολικών Μονάδων Δευτεροβάθμιας Εκπαί¬ 
δευσης» κατά το μέρος που αφορά: 

1. Στη συγχώνευση του Γυμνασίου Μακρυκάπας 
(1216030) και του Γ υμνασίου Ψαχνών (1201060) σε Γ υμνά- 


σιο Ψαχνών (1201060) της Διεύθυνσης Δευτεροβάθμιας 
Εκπαίδευσης Εύβοιας, της Περιφερειακής Διεύθυνσης 
Πρωτοβάθμιας και Δευτεροβάθμιας Εκπαίδευσης Στε¬ 
ρεός Ελλάδας. 

2. Στη Συγχώνευση του Γυμνασίου Στενής (1214010) 
και Γ υμνασίου Καθενών (1216025) σε Γ υμνάσιο Καθενών 
(1216025), της Διεύθυνσης Δευτεροβάθμιας Εκπαίδευσης 
Εύβοιας, της Περιφερειακής Διεύθυνσης Πρωτοβάθμιας 
και Δευτεροβάθμιας Στερεός Ελλάδας. 

3. Στη Συγχώνευση ΓΕ.Λ. Μοχού (1762010) και ΓΕ.Λ. 
Μαλλιών (1768010) σε ΓΕ.Λ. Μαλλιών (1768010) της Δι¬ 
εύθυνσης Δευτεροβάθμιας Εκπαίδευσης Ηρακλείου, της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Κρήτης. 

4. Στη συγχώνευση του Γυμνασίου Μαλεσιάδας 
(0118012) και Γυμνασίου Εμπεσού (0118010) σε Γυμνάσιο 
Εμπεσού της Διεύθυνσης Δευτεροβάθμιας Εκπαίδευσης 
Αιτωλοακαρνανίας, της Περιφερειακής Διεύθυνσης Πρω¬ 
τοβάθμιας και Δευτεροβάθμιας Εκπαίδευσης Δυτικής 
Ελλάδας. 

Δ. Ανακαλούμε την αριθμ. 71327/Δ4/24-6-2011 (ΦΕΚ 
1575/τ.Β727-06-2011) υπουργική απόφαση με θέμα «Κα¬ 
τάργηση σχολικών μονάδων Δευτεροβάθμιας Εκπαίδευ¬ 
σης» κατά το μέρος που αφορά: 

1. Στην κατάργηση των Λυκειακών Τ άξεων του Γ υμνα¬ 
σίου Φυτειών (0117010) της Διεύθυνσης Δευτεροβάθμιας 
Εκπαίδευσης Αιτωλοακαρνανίας, της Περιφερειακής Δι¬ 
εύθυνσης Πρωτοβάθμιας και Δευτεροβάθμιας Εκπαίδευ¬ 
σης Δυτικής Ελλάδας 

2. Στην κατάργηση του Γ υμνασίου Καλλιάνων (2808010) 
της Διεύθυνσης Δευτεροβάθμιας Εκπαίδευσης Κόριν¬ 
θου, της Περιφερειακής Διεύθυνσης Πρωτοβάθμιας και 
Δευτεροβάθμιας Εκπαίδευσης Πελοποννήσου. 

Ε. Ανακαλούμε την εφαρμογή της αριθμ. 41651/Δ4/ 
11-4-2012 (ΦΕΚ 1283/Τ.Β711-04-2012) υπουργικής από¬ 
φασης με θέμα: «Συγχωνεύσεις Σχολικών Μονάδων 
Δευτεροβάθμιας Εκπαίδευσης» κατά το μέρος που 
αφορά: 

1. Στη Συγχώνευση του Γ υμνασίου Λιαπάδων (2408050) 
και του Γυμνασίου Σκριπερού (2408010) σε Γυμνάσιο 
Σκριπερού (2408010), της Διεύθυνσης Δευτεροβάθμιας 
Εκπαίδευσης Κέρκυρας, της Περιφερειακής Διεύθυνσης 
Πρωτοβάθμιας και Δευτεροβάθμιας Ιονίων Νήσων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Αυγούστου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 46661/10113 (3) 

Τροποποίηση του Οργανισμού Εσωτερικής Υπηρεσί¬ 
ας (Ο.Ε.Υ.) Δήμου Γεωργίου Καραϊσκάκη Νομού Αρτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,63, 97, 98, 214, 225, 238, 
254, 257, 258, και 280 παρ. I. του Ν. 3852/2010 «Νέα Αρχι- 

τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (Φ.Ε.Κ. 87/τ.Α'/ 
7-6-2010), όπως σήμερα ισχύουν. 

2. Τις διατάξεις του άρθρου 8 παρ. 4ββ) του Π.Δ. υπ’ 
αριθμ. 141/2010 (Φ.Ε.Κ. 234/Α'/27-12-2010) «Οργανισμός 
της Αποκεντρωμένης Διοίκησης Ηπείρου - Δυτικής Μα¬ 
κεδονίας». 

3. Τις διατάξεις του άρθρου 10 του Ν. 3584/2007 (Φ.Ε.Κ. 
143/τ. Α728-6-2007). 

4. Τις διατάξεις του Ν. 2503/1997 (Φ.Ε.Κ. 107/τ.Α'/1997) 
για τη διοίκηση, οργάνωση, στελέχωση της περιφέρει¬ 
ας, ρύθμιση θεμάτων για την τοπική αυτοδιοίκηση και 
άλλες διατάξεις. 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το Π.Δ. 63/2005 (Φ.Ε.Κ. 98 Α'), που 
αφορούν τον έλεγχο των δαπανών που προκαλούν οι 
κανονιστικές διοικητικές πράξεις. 

6. Την αριθμ. 12916/2989/28-3-2013 (Φ.Ε.Κ. 852/τ.Β7 
10-4-2013) απόφασή μας «περί εγκρίσεως του Ο.Ε.Υ. του 
Δήμου Γεωργίου Καραϊσκάκη». 

7. Την αριθμ. 104/2013 απόφαση του Δημοτικού Συμ¬ 
βουλίου με την οποία τροποποιείται ο Ο.Ε.Υ. του και 

8. Την αριθμ. 1/2013 Γνωμοδότηση του Υπηρεσιακού 
Συμβουλίου Κρίσεως Υπαλλήλων Ο.Τ.Α. Νομού Αρτας, 
αποφασίζουμε: 

Τροποποιούμε την αριθμ. 12916/2989/28-3-2013 (Φ.Ε.Κ. 
852/τ.Β'/10-4-2013) απόφασή μας όπως αυτή σήμε¬ 
ρα ισχύει και αφορά τον Ο.Ε.Υ. του Δήμου Γεωργίου 
Καραϊσκάκη Νομού Άρτας, (άρθρα 1,12 και 21 αυτού), 
ως εξής: 

Αρθρο 1: 

ΔΙΑΡΘΡΩΣΗ ΚΕΝΤΡΙΚΩΝ ΥΠΗΡΕΣΙΩΝ: 

Οι Κεντρικές Υπηρεσίες είναι εγκατεστημένες στην 
έδρα του Δήμου και περιλαμβάνουν τις παρακάτω δι¬ 
οικητικές ενότητες. 

ΕΝΟΤΗΤΑ Α: ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ 
ΣΤΟ ΔΗΜΑΡΧΟ 

1. Αυτοτελές Ιδιαίτερο Γ ραφείο Δημάρχου 

2. Νομική Υπηρεσία 

3. Γ ραφείο Διαφάνειας 

4. Γ ραφείο Διοικητικής Βοήθειας 

ΕΝΟΤΗΤΑ Β: ΕΠΙΤΕΛΙΚΕΣ ΥΠΗΡΕΣΙΕΣ 

1. Αυτοτελές Τμήμα Προγραμματισμού, Οργάνωσης 
και Πληροφορικής που περιλαμβάνει ειδικότερα τα πα¬ 
ρακάτω γραφεία: 

α) Γ ραφείο Προγραμματισμού, Ανάπτυξης και Οργά¬ 
νωσης 

β) Γ ραφείο Πληροφορικής 

ΕΝΟΤΗΤΑ Γ: ΥΠΗΡΕΣΙΕΣ ΤΟΠΙΚΗΣ ΟΙΚΟΝΟΜΙΚΗΣ 
ΑΝΑΠΤΥΞΗΣ 

1. Αυτοτελές Τμήμα Τοπικής Οικονομικής Ανάπτυξης 
που περιλαμβάνει ειδικότερα τα παρακάτω γραφεία: 

α) Γ ραφείο Αγροτικής Οικονομίας 

(β) Γ ραφείο Αδειοδοτήσεων, Μητρώων Επαγγελμάτων, 
Τουρισμού και Απασχόλησης 

ΕΝΟΤΗΤΑ Δ: ΥΠΗΡΕΣΙΕΣ ΠΕΡΙΒΑΛΛΟΝΤΟΣ ΚΑΙ ΠΟΙ¬ 
ΟΤΗΤΑΣ ΖΩΗΣ 

1. Αυτοτελές Τμήμα Περιβάλλοντος και Πρασίνου - 


Καθαριότητας και Ανακύκλωσης που περιλαμβάνει ει¬ 
δικότερα τα παρακάτω γραφεία: 

α) Αρμοδιότητες Γραφείου Περιβάλλοντος και Πρα¬ 
σίνου 

β) Αρμοδιότητες Γραφείου Καθαριότητας και Ανα¬ 
κύκλωσης 

γ) Αρμοδιότητες Γ ραφείου Διοικητικής Υποστήριξης 
ΕΝΟΤΗΤΑ Ε: ΥΠΗΡΕΣΙΕΣ ΑΛΛΗΛΕΓΓΥΗΣ ΚΑΙ ΚΟΙΝΩ¬ 
ΝΙΚΗΣ ΠΡΟΣΤΑΣΙΑΣ 

1. Αυτοτελές Τμήμα Αλληλεγγύης και Κοινωνικής Προ¬ 
στασίας που περιλαμβάνει ειδικότερα τα παρακάτω 
γραφεία: 

α) Γ ραφείο Αλληλεγγύης και Κοινωνικής Μέριμνας 
β) Γ ραφείο Προστασίας και Προαγωγής της Δημόσιας 
Υγείας 

γ) Γ ραφείο Παιδείας, Δια βίου Μάθησης και Πολιτισμού 
ΕΝΟΤΗΤΑ ΣΤ: ΥΠΗΡΕΣΙΕΣ ΥΠΟΣΤΗΡΙΞΗΣ 
1. Διεύθυνση Διοικητικών και Οικονομικών Υπηρεσιών 
που περιλαμβάνει ειδικότερα τις παρακάτω διοικητικές 
ενότητες: 

α) Τμήμα Υποστήριξης Πολιτικών Οργάνων Δήμου 
β) Τμήμα Δημοτικής Κατάστασης, Ληξιαρχείων και 
Αλλοδαπών 

γ) Τμήμα Ανθρώπινου Δυναμικού και Διοικητικής Μέ¬ 
ριμνας 

δ) Τμήμα Προϋπολογισμού, Λογιστηρίου και Προμη¬ 
θειών, 

ε) Τμήμα Εσόδων, Περιουσίας και Ταμείου 
στ) Τ μήμα ΚΕΠ 

3. Αυτοτελές Τμήμα Τεχνικών Υπηρεσιών που περι¬ 
λαμβάνει ειδικότερα τις παρακάτω διοικητικές ενότητες: 

α) Γραφείο Τεχνικών και ΗλεκτρομηχανολογικώνΈρ- 
γων 

β) Γραφείο Ύδρευσης - Αρδευσης 
γ) Γ ραφείο Πολεοδομίας 

Αρθρο 12: 

Αρμοδιότητες Αυτοτελούς 
Τμήματος Τεχνικών Υπηρεσιών 
Το αυτοτελές Τμήμα Τεχνικών Υπηρεσιών είναι αρμό¬ 
διο για τη μελέτη, εκτέλεση και συντήρηση των κάθε 
είδους τεχνικών έργων του Δήμου, με στόχο την έγκαι¬ 
ρη, οικονομική και άριστη από επιστημονικής απόψεως 
πραγματοποίησής τους. Συγχρόνως είναι αρμόδιο για 
την εξασφάλιση βελτιωμένων συνθηκών ασφαλούς με¬ 
τακίνησης και κυκλοφορίας των δημοτών και των οχη¬ 
μάτων τους, καθώς και για τον έλεγχο εγκαταστάσεων, 
την έκδοση αδειών εγκαταστάσεων και εγκαταστατών 
κυρίως στον τομέα των μεταφορών. Επίσης είναι αρ¬ 
μόδιο για την Πολιτική Προστασία σε επίπεδο Δήμου. 

Οι συγκεκριμένες αρμοδιότητες του τμήματος στο 
πλαίσιο της αποστολής του, καθορίζονται από τις ισχύ- 
ουσες διατάξεις Νόμων, Διαταγμάτων και Υπουργικών 
Αποφάσεων. 

Οι αρμοδιότητες των επί μέρους γραφείων του Αυ¬ 
τοτελούς Τμήματος Τεχνικών Υπηρεσιών είναι οι εξής: 

(α) Αρμοδιότητες Γ ραφείου Τεχνικών και Ηλεκτρομη- 
χανολογικών Έργων: 

(Αρμοδιότητες μελέτης και κατασκευής έργων) 
Συνεργάζεται με το Τμήμα Προγραμματισμού, Ορ¬ 
γάνωσης, και Πληροφορικής κατά το σχεδίασμά των 

προγραμμάτων δράσης του Δήμου που αφορούν την 
υλοποίηση τεχνικών έργων που περιλαμβάνουν ειδικότε¬ 
ρα, σύμφωνα με το εύρος της δικαιοδοσίας των δήμων: 

(α) συγκοινωνιακά έργα (κατασκευές νέων έργων οδο¬ 
ποιίας, συντήρηση υφιστάμενου οδικού δικτύου, κατα¬ 
σκευές γεφυρών, κόμβων και διαβάσεων κλπ) 

(β) κτιριακά έργα (κατασκευή, συντήρηση, επισκευή, 
διακόσμηση και εξοπλισμός των δημοτικών κτιρίων και 
εγκαταστάσεων) 

(γ) έργα διαμόρφωσης, διαρρύθμισης και εξωράίσμού 
των κοινοχρήστων χώρων στην περιοχή του Δήμου (πε¬ 
ζοδρόμοι, πλατείες, παιδικές χαρές, τεχνικά έργα χώρων 
πρασίνου, αθλητικοί χώροι, αρχαιολογικοί χώροι και 
μνημεία, κοιμητήρια κ.λπ.) 

(δ) υδραυλικά και εγγειοβελτιωτικά έργα, έργα απο¬ 
χετεύσεων 

(ε) Επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των 
υπαιθρίων χώρων του Δήμου, καθώς και του φωτισμού 
για την ανάδειξη των δημοτικών κτιρίων, μνημείων και 
αρχαιολογικών χώρων της περιοχής. 

(στ) Επέκταση, συντήρηση και επισκευή του δικτύου 
φωτεινής σηματοδότησης για τη ρύθμιση της κυκλο¬ 
φορίας στην περιοχή του Δήμου. 

(ζ) Εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακί¬ 
δες ονομασίας οδών και πλατειών, αρίθμησης κτιρίων, 
παροχής πληροφοριών σε οδηγούς και διερχόμενους, 
πινακίδες στάσεων συγκοινωνιακών μέσων κλπ). 

(η) Εκτέλεση εργασιών απομάκρυνσης παράνομων 
διαφημιστικών πινακίδων. 

(θ) Εκτέλεση εργασιών σήμανσης και διαγράμμισης 
οδών, καθώς και τοποθέτησης και συντήρησης προ¬ 
στατευτικών μέσων για την ασφάλεια της κυκλοφορίας 
οχημάτων και πεζών. 

(ι) Συντήρηση, επισκευή ή βελτίωση του ηλεκτρομηχα- 
νολογικού εξοπλισμού και των κάθε είδους Η/Μ εγκα¬ 
ταστάσεων των Δήμου. 

Μεριμνά για την εκπόνηση όλων των αναγκαίων με¬ 
λετών για την υλοποίηση των έργων του Τμήματος 
(εκπόνηση με προσωπικό του Τμήματος ή με ανάθεση 
σε τρίτους). Επιβλέπει την καλή εκπόνηση των μελετών. 

Συντάσσει τεχνικές προδιαγραφές και προσδιορίζει 
τις ανάγκες κάθε έργου σε υλικά, εργαλεία, τεχνικό 
εξοπλισμό ανθρώπινο δυναμικό κ.λπ. και εισηγείται την 
μεθοδολογία εκτέλεσης κάθε έργου (με αυτεπιστασία 
ή με ανάθεση σε τρίτους). 

Επιβλέπει την εκτέλεση των έργων του Τ μήματος που 
εκτελούνται με αυτεπιστασία. Συγκροτεί, οργανώνει και 
διοικεί τα σχετικά με έργα αυτεπιστασίας συνεργεία 
του Δήμου. 

Συνεργάζεται με τις Οικονομικές Υπηρεσίες για την 
καλή εκτέλεση των διαδικασιών ανάθεσης μελετών και 
εκτέλεσης έργων σε τρίτους. 

Επιβλέπει την εκτέλεση των έργων του Τ μήματος που 
ανατίθενται σε τρίτους. 

Διενεργεί επιμετρήσεις εργασιών και ελέγχει τις πι¬ 
στοποιήσεις εργασιών που υποβάλλονται από τρίτους. 

Μεριμνά για τις διαδικασίες παραλαβής των έργων 
που εκτελούνται από τρίτους. 

Μεριμνά για τον σωστό χειρισμό και την αξιοποίηση 


των μηχανημάτων και γενικά του τεχνικού εξοπλισμού 
που χρησιμοποιεί το Τμήμα. 

Τηρεί τεχνικά αρχεία με αναλυτικά στοιχεία των έρ¬ 
γων που εκτελεί (αναλώσεις υλικών, απασχόληση τε¬ 
χνικού προσωπικού, απασχόληση τεχνικού εξοπλισμού, 
στοιχεία κόστους κ,λπ.) και αντίστοιχα αρχεία μελε¬ 
τών και σχεδίων (φάκελοι των έργων). Εξάγει περιοδικά 
στατιστικά στοιχεία και δείκτες από την εκτέλεση των 
έργων του Τ μήματος. 

Ενημερώνει το Τμήμα Προγραμματισμού, Οργάνωσης 
και Πληροφορικής για την πρόοδο της υλοποίησης των 
έργων του Τ μήματος. 

Μεριμνά για την συντήρηση και αποκατάσταση βλα¬ 
βών των κτιριακών και των ηλεκτρομηχανολογικών 
εγκαταστάσεων του Δήμου. 

(Αρμοδιότητες σε θέματα συγκοινωνιών και κυκλο¬ 
φορίας) 

Μεριμνά για την εξασφάλιση ικανοποιητικού δικτύου 
αστικών συγκοινωνιών στο Δήμο και τη ρύθμιση σχετι¬ 
κών θεμάτων. Στο πλαίσιο αυτό: 

(α) Μεριμνά για την άσκηση, με δυνατότητα επιβολής 
κομίστρου, συγκοινωνιακού έργου για την εξυπηρέτηση 
της μετακίνησης των κατοίκων της περιοχής, εφόσον το 
έργο αυτό δεν εξυπηρετείται από υφιστάμενη γραμμή. Η 
άσκηση συγκοινωνιακού έργου είναι δυνατόν να γίνεται 
είτε με ιδιόκτητα μέσα, είτε με τη χρήση μισθωμένων 
μέσων και υπηρεσιών. 

(β) Μεριμνά για τη διενέργεια μεταφορών για τη με¬ 
τακίνηση κατοίκων που ανήκουν σε κοινωνικές ομάδες 
(άτομα με αναπηρία, ηλικιωμένοι, παιδιά), είναι εργα¬ 
ζόμενοι στο Δήμο και τα νομικά του πρόσωπα, ή είναι 
μαθητές που μετακινούνται στον τόπο που λειτουργεί 
το σχολείο. 

(γ) Καθορίζει τις αστικές γραμμές λεωφορείων, καθώς 
και την αφετηρία, τη διαδρομή, τις στάσεις και το τέρμα 
των αντίστοιχων γραμμών. 

(δ) Εισηγείται τον καθορισμό κομίστρων των αστικών 
φορέων παροχής συγκοινωνιακού έργου. 

(ε) Καθορίζει τις προδιαγραφές των στάσεων και των 
στεγάστρων αναμονής επιβατών των αστικών και υπε¬ 
ραστικών γραμμών. 

(στ) Εισηγείται την ανάκληση άδειας κυκλοφορίας 
αστικού λεωφορείου, από τον κύκλο εργασίας, εντός 
του ίδιου ημερολογιακού έτους. 

Μεριμνά και εισηγείται τη λήψη μέτρων για την ασφά¬ 
λεια της κυκλοφορίας και τη διευκόλυνση των μετακι¬ 
νήσεων. 

Στο πλαίσιο αυτό: 

(α) Μεριμνά για τη ρύθμιση της κυκλοφορίας, τον κα¬ 
θορισμό πεζοδρόμων, μονοδρομήσεων και κατευθύνσε¬ 
ων της κυκλοφορίας. 

(β) Μεριμνά για την απομάκρυνση εγκαταλελειμμένων 
οχημάτων, 

(γ) Ρυθμίζει τα θέματα στάθμευσης των αυτοκινήτων, 
(δ) Λαμβάνει μέτρα για την απρόσκοπτη πρόσβαση 
στους κοινοχρήστους χώρους, 

(ε) Μεριμνά για την ονομασία οδών και πλατειών, το¬ 
ποθέτηση πινακίδων, αρίθμηση κτισμάτων κλπ. 

(στ) Μεριμνά για την εκπόνηση κυκλοφοριακών με¬ 
λετών. 

(ζ) Απαγορεύει τη δημιουργία θέσεων στάθμευσης σε 
συγκεκριμένους χώρους. 

(η) Μεριμνά για την παραλαβή των αποσυρόμενων 
δικύκλων, μοτοσικλετών και μοτοποδηλάτων, όπου δεν 
υπάρχουν υποκαταστήματα του ΟΔΔΥ. 

(θ) Καθορίζει τα του εξωτερικού χρώματος των ΤΑΞΙ. 
Μεριμνά και λαμβάνει μέτρα για την προστασία της 
ζωής και της περιουσίας των κατοίκων από δραστηρι¬ 
ότητες που εγκυμονούν κινδύνους. 

Στο πλαίσιο αυτό: 

(α) Ελέγχει τη σήμανση των εργασιών που εκτελούνται 
στις οδούς, 

(β) Ελέγχει την τήρηση των υποχρεώσεων αυτών που 
εκτελούν έργα και εναποθέτουν υλικά και εργαλεία στις 
οδούς, 

(γ) Λαμβάνει και ελέγχει την εφαρμογή μέτρων για την 
προστασία από επικίνδυνες οικοδομές, και από έλλειψη 
μέτρων ασφάλειας και υγιεινής, και ελέγχει τα υφιστά¬ 
μενα μέτρα ασφάλειας σε εργασίες που εκτελούνται. 

(Αρμοδιότητες σε θέματα εγκαταστάσεων και αδει- 
οδοτήσεων) 

Ρυθμίζει κάθε θέμα το οποίο αφορά στην εγκατάστα¬ 
ση, λειτουργία και στη συντήρηση ανελκυστήρων, καθώς 
και στη χορήγηση των σχετικών τεχνικών επαγγελμα¬ 
τικών αδειών, σύμφωνα με τις διατάξεις της σχετικής 
νομοθεσίας. 

Χορηγεί τις άδειες εγκατάστασης και τις άδειες λει¬ 
τουργίας φωτοβόλων σωλήνων, φωτεινών επιγραφών 
και ηλεκτροκίνητων ανυψωτικών μηχανημάτων και ελέγ¬ 
χει τη λειτουργία τους. 

Εισηγείται τη χορήγηση της άδειας εγκατάστασης 
κεραίας σταθμού στην ξηρά, σύμφωνα με το άρθρο 24 
α' του ν. 2075/1992 (ΦΕΚ 129 Α'), όπως ισχύει, και την 
επιβολή κυρώσεων στους παραβάτες. 

Μεριμνά για την αδειοδότηση επιχειρήσεων και επαγ¬ 
γελμάτων στον τομέα των μεταφορών. 

Στο πλαίσιο αυτό: 

(α) Χορηγεί τις άδειες άσκησης επαγγέλματος τεχνι¬ 
τών επισκευής και συντήρησης αυτοκινήτων, μοτοσι¬ 
κλετών και μοτοποδηλάτων. 

(β) Χορηγεί τις άδειες άσκησης επαγγέλματος οδικού 
μεταφορέα επιβατών και εμπορευμάτων. 

(γ) Χορηγεί, ανανεώνει, ανακαλεί και αφαιρεί τις άδειες 
εκγυμναστών, καθώς και ίδρυσης και λειτουργίας σχο¬ 
λών υποψηφίων οδηγών αυτοκινήτων και μοτοσικλετών. 

(δ) Εκδίδει τις άδειες ίδρυσης και λειτουργίας συ¬ 
νεργείων επισκευής και συντήρησης αυτοκινήτων, μο¬ 
τοσικλετών και μοτοποδηλάτων και λοιπών συναφών 
εγκαταστάσεων, και διενεργεί επιθεωρήσεις και ηλε- 
κτρολογικούς ελέγχους. 

(ε) Χορηγεί εξουσιοδοτήσεις σε συνεργεία συντήρη¬ 
σης και επισκευής αυτοκινήτων για διάθεση Κάρτας 
Ελέγχου Καυσαερίων (ΚΕΚ), και παρακολουθεί και ελέγ¬ 
χει τα Κέντρα Ελέγχου Καυσαερίων. 

(στ) Χορήγηση εξουσιοδοτήσεων σε συνεργεία συ¬ 
ντήρησης και επισκευής αυτοκινήτων για τοποθέτηση 
συστημάτων περιορισμού ταχυτήτων. 

(ζ) Θεωρεί τις Κάρτες Επιθεώρησης και Επισκευών 
των ενοικιαζόμενων οχημάτων. 

(Αρμοδιότητες Πολιτικής Προστασίας) 

Διατυπώνει το σχεδίασμά, αναλαμβάνει το συντονισμό 
δράσεων πολιτικής προστασίας και την κινητοποίηση 
του απαραίτητου δυναμικού και μέσων σε περιπτώσεις 


καταστροφών στην περιοχή του Δήμου. Ειδικότερα το 
Γ ραφείο: 

(α) Διατυπώνει εισηγήσεις για το σχεδίασμά της πολι¬ 
τικής προστασίας της περιοχής του Δήμου, στο πλαίσιο 
του ετήσιου εθνικού σχεδιασμού και μεριμνά για την 
εφαρμογή των σχετικών προγραμμάτων, μέτρων και 
δράσεων στο πλαίσιο του εθνικού και περιφερειακού 
σχεδιασμού. 

(β) Υποστηρίζει το συντονισμό και επιβλέπει το έργο 
της πολιτικής προστασίας για την πρόληψη, ετοιμότητα, 
αντιμετώπιση και αποκατάσταση των καταστροφών που 
συμβαίνουν στην περιοχή του Δήμου. 

(γ) Μεριμνά για την διάθεση και συντονίζει την δράση 
του απαραίτητου δυναμικού και μέσων για την πρόσλη¬ 
ψη, ετοιμότητα, αντιμετώπιση και αποκατάσταση των 
καταστροφών στην περιοχή του Δήμου 
(δ) Επεξεργάζεται ειδικότερες προτάσεις προς τις 
αρμόδιες υπηρεσίες για την προστασία των δασικών 
περιοχών του Δήμου, συμμετέχει στην οργάνωση της 
πυροπροστασίας των δασών και διατυπώνει προτάσεις 
για την αποκατάσταση των δασών. 

(ε) Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος 
(Αρμοδιότητες Διοικητικής Υποστήριξης) 

Παρέχει γραμματειακή υποστήριξη προς το Τμήμα 
Τεχνικών Υπηρεσιών και τα Τμήματά του (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού κλπ). 

(β) Αρμοδιότητες Γραφείου Ύδρευσης - Άρδευσης 
Μεριμνά για την επισκευή, την συντήρηση και την καλή 
λειτουργία των υδραυλικών έργων ύδρευσης, αποχέτευ¬ 
σης ακαθάρτων και όμβριων και των εγκαταστάσεων 
επεξεργασίας πόσιμου και ακάθαρτου νερού (γεωτρή¬ 
σεις, δίκτυο ύδρευσης, υδατοδεξαμενές, κλπ) 
Προγραμματίζει, εισηγείται, σχεδιάζει και μεριμνά για 
την κατασκευή έργων επέκτασης ή ανανέωσης των δι¬ 
κτύων ύδρευσης και αποχέτευσης του Δήμου και των 
αντίστοιχων εγκαταστάσεων επεξεργασίας νερού. 

Μεριμνά για την καταγραφή των καταναλώσεων νε¬ 
ρού στους υδρομετρητές και ενημερώνει σχετικά τις 
Οικονομικές Υπηρεσίες για την είσπραξη του αντιτίμου 
των καταναλώσεων. 

(γ) Αρμοδιότητες Γ ραφείου Πολεοδομίας 
(Αρμοδιότητες έκδοσης οικοδομικών αδειών) 

1. Παραλαμβάνει, ελέγχει την πληρότητα των υποβαλ- 
λομένων φακέλων για την έκδοση οικοδομικών αδειών, 
ελέγχει τις υποβαλλόμενες μελέτες (αρχιτεκτονική, στα¬ 
τική, ηλεκτρομηχανολογικές, θερμομόνωση, παθητική 
πυροπροστασία, μελέτη ενεργειακής απόδοσης) σύμ¬ 
φωνα με τις ισχύουσες διατάξεις και μετά τον έλεγχο 
των φορολογικών εκδίδει τις οικοδομικές άδειες. 

2. Ελέγχει τις αρχιτεκτονικές, στατικές, υδραυλικές 
και ηλεκτρομηχανολογικές μελέτες, τη μελέτη θερμο¬ 
μόνωσης, τη μελέτη παθητικής πυροπροστασίας και τα 
σχετικά φορολογικά στοιχεία για την έκδοση ή αναθε¬ 
ώρηση οικοδομικών αδειών βιομηχανικών κτιρίων, κατά 
τις ρυθμίσεις της σχετικής νομοθεσίας. 

3. Αναθεωρεί και ενημερώνει τις οικοδομικές άδειες, 
εγκρίνει εργασίες μικρής κλίμακας και τηρεί όλα τα 
απαιτούμενα σχετικά στατιστικά στοιχεία και αρχεία 
των οικοδομικών αδειών. 

4. Ελέγχει το σύννομο εκδοθεισών οικοδομικών αδειών 
και προβαίνει σε διακοπή εργασιών ή ανάκληση αδειών, 
αν απαιτείται. 

5. Εκδίδει απόφαση για τον καθορισμό μεμονωμένων 
κτιρίων ή των περιοχών, εντός των οποίων οι όψεις των 
κτιρίων πρέπει να αποπερατώνονται μέσα σ’ έξι έτη 
από την έκδοση της οικοδομικής άδειας ή της ανωτέρω 
απόφασης. 

6. Χορηγεί την άδεια εγκατάστασης δομικής ή μηχα¬ 
νικής κατασκευής προς εγκατάσταση κεραίας σταθμού 
στην ξηρά, σύμφωνα με το άρθρο 24 α' του ν. 2075/1992 
(ΦΕΚ 129 Α'), όπως ισχύει, και την επιβολή κυρώσεων 
στους παραβάτες. 

(Αρμοδιότητες πολεοδομικών εφαρμογών) 

7. Παρακολουθεί την εξέλιξη των ρυθμιστικών σχεδίων 
και των πολεοδομικών μελετών για την επέκταση / τρο¬ 
ποποίηση των σχεδίων πόλεων στην περιοχή του Δήμου. 

8. Μελετά και εισηγείται για τις ανάγκες τροποποι¬ 
ήσεων / αναθεώρησης των ρυμοτομικών σχεδίων των 
πόλεων στην περιοχή του Δήμου. 

9. Μελετά και εισηγείται την προκαταρκτική πρόταση 
ανάπλασης ορισμένης περιοχής 

10. Ελέγχει την εφαρμογή ρυμοτομικών και πολεο¬ 
δομικών σχεδίων, σύμφωνα με τις αρμοδιότητες που 
δίδονται στο Δήμο με τις ισχύουσες διατάξεις. Οι εφαρ¬ 
μογές αυτές περιλαμβάνουν ιδίως: 

α) Τον έλεγχο εφαρμογής ρυμοτομικών σχεδίων στο 
έδαφος πριν την έγκριση των πινακίδων εφαρμογής. 

β) Τη σύνταξη διαγραμμάτων εφαρμογής και διαγραμ¬ 
μάτων διαμορφωμένης κατάστασης. 

γ) Τον έλεγχο τοπογραφικών διαγραμμάτων που προ¬ 
ορίζονται για σύνταξη πράξεων τακτοποιήσεως και ανα¬ 
λογισμού ή πράξεων εφαρμογής. 

δ) Την επίβλεψη τοπογραφικών μελετών και μελετών 
Πράξεων Εφαρμογής Σ.Π. 

ε) Την σύνταξη Πράξεων Εφαρμογής. 

ζ) Την εφαρμογή πολεοδομικών σχεδίων και συνα¬ 
φών εκτελεστών πράξεων, που δεν έχουν γενικότερο 
χαρακτήρα. 

η) Τον έλεγχο εφαρμογής ρυμοτομικών σχεδίων στο 
έδαφος, κατ’ άρθρο 115 Κ.Β.Π.Ν. 


θ) Την εφαρμογή εγκεκριμένων σχεδίων επί του εδά¬ 
φους κατά την πρόβλεψη της παρ. 1 του άρθρου 155 
Κ.Β.Π.Ν. 

11. Γνωμοδοτεί για παρέκκλιση από τους όρους δόμη¬ 
σης κατασκευής κτιρίων που προορίζονται για γεωκτη- 
νοτροφικές, γεωπτηνοτροφικές ή υδατοκαλλιεργητικές 
εγκαταστάσεις, καθώς και για εγκαταστάσεις αποθή¬ 
κευσης λιπασμάτων, φαρμάκων, ιχθυοτροφών, γεωργι¬ 
κών και αλιευτικών εφοδίων, γεωργικών και αλιευτικών 
προϊόντων, στεγάστρων σφαγής ζώων και δεξαμενών 
από οποιοδήποτε υλικό (σε συνεργασία με τις υπηρε¬ 
σίες Αγροτικής παραγωγής). 

12. Τηρεί αρχεία χαρτών και ρυμοτομικών διαγραμ¬ 
μάτων, όρων δόμησης, διαγραμμάτων και πράξεων 
εφαρμογής, πράξεων τακτοποίησης και αναλογισμού 
(Αρμοδιότητες ελέγχου κατασκευών) 

13. Προβαίνει σε έλεγχο των κατασκευών ώστε να 
διαπιστώνεται η εφαρμογή των εγκεκριμένων σχεδίων 
των αντίστοιχων οικοδομικών αδειών. 

14. Προβαίνει σε έλεγχο της κατασκευής αυθαίρετων 
κτισμάτων και στον χαρακτηρισμό αυτών σύμφωνα με 
την ισχύουσα πολεοδομική νομοθεσία. 

15. Σε περιπτώσεις διαπίστωσης κατά τους ανωτέρω 
ελέγχους παραβάσεων, προβαίνει σε επιβολή προστί¬ 
μων ή άλλων προβλεπομένων κυρώσεων κατά την κεί¬ 
μενη πολεοδομική νομοθεσία. 

16. Ελέγχει την τήρηση των διατάξεων που αφορούν 
τον γενικό οικοδομικό κανονισμό και τις οικοδομές που 
χαρακτηρίζονται επικίνδυνες, σε συνεργασία με τη δη¬ 
μοτική αστυνομία. 

17. Εισηγείται την αφαίρεση άδειας από οικοδομές 
για μη εξόφληση ασφαλιστικών εισφορών στο ΙΚΑ, σε 
συνεργασία με τη δημοτική αστυνομία. 

Άρθρο 21: 

Προϊστάμενοι Υπηρεσιών 

Προϊστάμενοι των Διευθύνσεων, Τμημάτων και Αυτο¬ 
τελών Τμημάτων της οργανωτικής δομής του Δήμου 
τοποθετούνται, σύμφωνα με τις κείμενες διατάξεις, 
υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Αυτοτελές Τμήμα Προγραμματισμού, 

Οργάνωσης και Πληροφορικής. 

ΠΕ Διοικητικού Οικονομικού ή ΠΕ Διοικητικού ή ΠΕ 
Πληροφορικής ή ΤΕ Πληροφορικής ελλείψει αυτών ΔΕ 
Διοικητικού 

2 

Αυτοτελές Τμήμα Τοπικής Οικονομικής 
Ανάπτυξης 

ΠΕ Διοικητικού Οικονομικού ή ΠΕ Γεωπόνων ή ΠΕ 
Δασολόγων η ΤΕ Διοικητικού - Λογιστικού ελλείψει 
αυτών ΔΕ Διοικητικού 

3 

Αυτοτελές Τμήμα Περιβάλλοντος και Πρασίνου - 
Καθαριότητας και Ανακύκλωσης 

ΠΕ Διοικητικού Οικονομικού ή ΠΕ Μηχανικών όλων των 
κλάδων ή ΠΕ Γ εωπόνων ή ΠΕ Δασολόγων ή ΤΕ 
Δασοπόνων ή ΤΕ Μηχανικών όλων των κλάδων ελλείψει 
αυτών ΔΕ Διοικητικού 

4 

Αυτοτελές Τμήμα Αλληλεγγύης και Κοινωνικής 
Προστασίας 

ΠΕ Κοινωνικής Πολιτικής ή ΠΕ Ψυχολογίας ή ΠΕ 
Κοινωνικών Λειτουργών ή ΤΕ Κοινωνικής Εργασίας ή 

ΤΕ Εποπτών Δημόσιας Υγείας ή ΤΕ Διοίκησης μονάδων 
υγείας ελλείψει αυτών ΔΕ Διοικητικού 

5 

Διεύθυνση Διοικητικών και Οικονομικών 
Υπηρεσιών 

ΠΕ Διοικητικού Οικονομικού ή ΠΕ Οικονομικού 

Λογιστικού ή 

ΤΕ Διοικητικού Λογιστικού, ή 

ΤΕ Οικονομικού -Λογιστικού 


Τμήμα Υποστήριξης Πολιτικών Οργάνων 

ΠΕ Διοικητικού ή ΤΕ Διοικητικού ελλείψει αυτών ΔΕ 
Διοικητικού. 


Τμήμα Δημοτικής Κατάστασης, 

Ληξιαρχείου και Αλλοδαπών 

ΠΕ Διοικητικού Οικονομικού ή ΠΕ Διοικητικού ή ΤΕ 
Διοικητικού - Λογιστικού ελλείψει αυτών ΔΕ Διοικητικού 


Τμήμα Ανθρώπινου Δυναμικού 

ΠΕ Διοικητικού Οικονομικού ή ΠΕ Διοικητικού ή ΤΕ 
Διοικητικού - Λογιστικού ή ΤΕ Οικονομικού - Λογιστικού 
ελλείψει αυτών ΔΕ Διοικητικού 


Τμήμα Προϋπολογισμού και Λογιστηρίου 

ΠΕ Διοικητικού Οικονομικού ή ΠΕ Οικονομικού 

Λογιστικού ή ΤΕ Διοικητικού - Λογιστικού ή ΤΕ 
Οικονομικού Λογιστικού ελλείψει αυτών ΔΕ Διοικητικού 


Τμήμα Εσόδων, Περιουσίας και Ταμείου 

ΠΕ Διοικητικού Οικονομικού ή ΠΕ Οικονομικού 

Λογιστικού ή ΤΕ Διοικητικού - Λογιστικού ή ΤΕ 
Οικονομικού Λογιστικού ελλείψει αυτών ΔΕ Διοικητικού 


Τμήμα Κ.Ε.Π. 

ΠΕ Διοικητικού Οικονομικού ή 

ΠΕ Διεκπεραίωσης Υποθέσεων Πολιτών ή ΤΕ 
Διεκπεραίωσης Υποθέσεων Πολιτών ή ΔΕ 

Διεκπεραίωσης Υποθέσεων Πολιτών 

Αυτοτελές Τμήμα Τεχνικών Υπηρεσιών 

ΠΕ Μηχανικών όλων των κλάδων ή ΤΕ Μηχανικών όλων 
των κλάδων. 


Κάλυψη δαπάνης: 

Με την παρούσα κανονιστική πράξη δεν προκαλείται καμία επιπλέον δαπάνη σε βάρος του προϋπολογισμού 
του Δήμου Γεωργίου Καραϊσκάκη, για το οικ. έτος 2013. 

Κατά τα λοιπά ισχύει ως έχει η αριθμ. 12916/2989/28-3-2013 (Φ.Ε.Κ. 852/τ.Β'/10-4-2013) απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 13 Αυγούστου 2013 

Ο Γ ενικός Γ ραμματέας Αποκεντρωμένης Διοίκησης 
ΗΛΙΑΣ ΘΕΟΔΩΡΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





















